
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 86 

21 Ιανουάριου 2014 


ΑΠΟΦΑΣΕΙ Σ 

Αριθμ. Δ1ΠΠ/Φ.ΕΠ.12/71/ΟΙΚ.1153 

Καθορισμός της διαδικασίας τοποθέτησης των διατε- 
θέντων για διορισμό διακριθέντων αθλητών σε κε¬ 
νές οργανικές ή σε συνιστώμενες προσωποπαγείς 
θέσεις σε υπηρεσίες και φορείς του δημοσίου. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1) Τις διατάξεις του άρθρου 28 του ν. 4210/2013 «Ρυθ¬ 
μίσεις Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης και άλλες διατάξεις» (ΦΕΚ 
254/Α72013). 

2) Τις διατάξεις της παρ. 8 του άρθρου 34 του 
ν. 2725/1999 «Ερασιτεχνικός και επαγγελματικός αθλητι¬ 
σμός και άλλες διατάξεις (ΦΕΚ 121/Α71999), όπως ισχύει. 

3) Τις διατάξεις της αριθ. 24344/9.6.2009 απόφασης 
των Υπουργών Εσωτερικών και Πολιτισμού «Καθορι¬ 
σμός όρων διορισμού διακριθέντων αθλητών» (ΦΕΚ 1182/ 
Β717.6.2009). 

4) Τις διατάξεις του άρθρου 10 και του άρθρου 11 
παρ. 5 εδάφιο δεύτερο του Ν. 3833/2010 «Προστασία της 
εθνικής οικονομίας - Επείγοντα μέτρα για την αντιμετώ¬ 
πιση της δημοσιονομικής κρίσης» (ΦΕΚ 40/Α715.3.2010), 
όπως ισχύει. 

5) Τις διατάξεις της υποπαραγράφου ΣΤ1 περ.3 της 
παραγράφου ΣΤ του άρθρου πρώτου του ν. 4093/2012 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα μέτρα εφαρμογής 
του Ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013-2016» (ΦΕΚ 222/Α7 
12 . 11 . 2012 ). 

6) Τις διατάξεις των άρθρων 33 και 34 του ν. 4024/2012 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» (ΦΕΚ 226/Α72011). 

7) Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 


Αρθρο 1 

Η τοποθέτηση των διακριθέντων αθλητών που έχουν 
διατεθεί για διορισμό δυνάμει των διατάξεων της παρ. 9 
του άρθρου 34 του ν. 2725/1999, όπως ισχύει, δύναται 
να πραγματοποιηθεί σε κενές οργανικές ή σε συνι- 
στώμενες προσωποπαγείς θέσεις στους φορείς που 
αρχικά είχαν διατεθεί για διορισμό με βάση τα τυπικά 
προσόντα που κατέχουν και σύμφωνα με τις διατάξεις 
των επόμενων άρθρων. 

Σε περίπτωση που στους εν λόγω φορείς δεν είναι 
δυνατή η ολοκλήρωση του διορισμού των ανωτέρω με 
βάση τα τυπικά τους προσόντα ή στην περίπτωση που 
επιθυμούν να διοριστούν σε άλλο νομό από αυτόν που 
έχουν επιλέξει με την αρχική τους αίτηση λόγω αλλα¬ 
γής των βιοτικών τους συμφερόντων, η τοποθέτηση 
τους δύναται να πραγματοποιηθεί σε κενές οργανικές 
ή σε συνιστώμενες προσωποπαγείς θέσεις σε άλλες 
υπηρεσίες και φορείς του δημοσίου. 

Αρθρο 2 

1. Οι Διευθύνσεις Διοικητικού/Προσωπικού των φορέων 
στους οποίους διατέθηκαν προς διορισμό οι διακριθέ- 
ντες αθλητές, ενημερώνουν με κάθε πρόσφορο τρόπο 
τους διοριστέους εντός αποκλειστικής προθεσμίας 
δέκα (10) εργάσιμων ημερών από την δημοσίευση της 
παρούσας απόφασης στην Εφημερίδα της Κυβερνήσεως 
προκειμένου να υποβάλλουν υπεύθυνη δήλωση, εντός 
αποκλειστικής προθεσμίας δέκα (10) εργάσιμων ημερών 
από την ενημέρωσή τους, στην οποία θα δηλώνουν 
τυχόν αλλαγή των τυπικών προσόντων που κατέχουν 
καθώς και την περίπτωση επιθυμίας αλλαγής του νομού 
στον οποίο έχουν ήδη τοποθετηθεί, λόγω αλλαγής των 
βιοτικών τους συμφερόντων. Στην περίπτωση αυτή, η 
δήλωση συνοδεύεται από τα απαραίτητα δικαιολογη- 
τικά/πιστοποιητικά για την απόδειξη των δηλωθέντων. 
Η δήλωση κατατίθεται είτε αυτοπροσώπως είτε με πρό¬ 
σωπο εξουσιοδοτημένο από αυτούς με γραπτή εξου¬ 
σιοδότηση, θεωρημένη για το γνήσιο της υπογραφής 
από δημόσια αρχή ή ΚΕΠ. Υπεύθυνη δήλωση υποβάλ¬ 
λουν και όσοι από τους αθλητές, κατηγορίας ΔΕ και 
ΥΕ, διατέθηκαν για διορισμό σε ΟΤΑ α' και β' βαθμού 
στους οποίους προβλέπεται αναστολή προσλήψεων 
και επιθυμούν να διοριστούν στον αρχικό φορέα που 

τοποθετήθηκαν δηλώνοντας ρητά ότι θα αναμένουν την 
πάροδο της αναστολής διορισμών για τις κατηγορίες 
ΔΕ και ΥΕ στους ΟΤΑ α' και β' βαθμού. 

2. Οι υπεύθυνες δηλώσεις και οι φάκελοι των διορι- 
στέων, με όλα τα απαραίτητα δικαιολογητικά, αποστέλ- 
λονται από τις Διευθύνσεις Διοικητικού/Προσωπικού 
των φορέων στους οποίους οι ανωτέρω διατέθηκαν 
προς διορισμό, στη Διεύθυνση Προσλήψεων Προσωπικού 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης συνοδευόμενες με σχετικό 
έγγραφο αναφορικά με τη δυνατότητα ολοκλήρωσης 
του διορισμού σε κενή οργανική θέση ή με σύσταση 
προσωποπαγούς θέσης στο φορέα τους. 

3. Στην περίπτωση που δεν είναι δυνατή η ολοκλή¬ 
ρωση του διορισμού στον αρχικό φορέα, η Διεύθυνση 
Προσλήψεων Προσωπικού του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης με¬ 
ριμνά για την εξεύρεση κενών οργανικών θέσεων προς 
τοποθέτηση των διοριστέων ή για την κάλυψη υπηρε¬ 
σιακών αναγκών με σύσταση προσωποπαγών θέσεων 
προς τοποθέτηση των διοριστέων, σε άλλες υπηρεσίες 
και φορείς του δημοσίου στους νομούς που αυτοί έχουν 
διατεθεί για διορισμό ή επιθυμούν να τοποθετηθούν, 
ανάλογα με τα τυπικά τους προσόντα. 

Στη συνέχεια, για τις περιπτώσεις αναζήτησης νέων 
θέσεων, καταρτίζεται πίνακας με τις κενές οργανικές 
θέσεις ή τις ανάγκες προς κάλυψη με σύσταση προσω¬ 
ποπαγών θέσεων, ανά κατηγορία κλάδο ή ειδικότητα, 
των φορέων και υπηρεσιών του δημοσίου, κατά νομό, οι 
οποίες διατίθενται προς τοποθέτηση των διοριστέων. 
Ο πίνακας γνωστοποιείται στους ενδιαφερομένους οι 
οποίοι μέσα σε αποκλειστική προθεσμία δεκαπέντε (15) 
εργάσιμων ημερών, υποβάλλουν αίτηση στην οποία ανα¬ 
γράφουν μέχρι τρεις (3) θέσεις προτίμησης για διορισμό, 
με βάση την προβλεπόμενη στην παρ. 1 του άρθρου 2 
της παρούσας απόφασης υπεύθυνη δήλωση. Αίτηση για 
προτίμηση θέσης διορισμού σε νομό διαφορετικό από 
αυτόν που δηλώθηκε με την προβλεπόμενη στην παρ. 1 
του παρόντος άρθρου υπεύθυνη δήλωση γίνεται δεκτή 
μόνο σε περίπτωση μη ύπαρξης κενών οργανικών θέ¬ 
σεων ανάλογων των τυπικών προσόντων στο νομό αυτό. 

4. Σε περίπτωση υποβολής περισσοτέρων αιτήσεων 
για την ίδια θέση, η επιλογή του διοριστέου για τοπο¬ 


θέτηση στη θέση αυτή γίνεται με βάση την υπάρχουσα 
σειρά αναγραφής τους στον ειδικό πίνακα βάσει του 
οποίου διατέθηκαν για διορισμό. 

Αρθρο 3 

1. Η Διεύθυνση Προσλήψεων Προσωπικού του Υπουρ¬ 
γείου Διοικητικής Μεταρρύθμισης και Ηλεκτρονικής Δια¬ 
κυβέρνησης καταρτίζει, σύμφωνα με την ενημέρωση από 
τους αρχικούς φορείς διάθεσης αλλά και τις υποβλη- 
θείσες αιτήσεις προτίμησης, πίνακα τοποθέτησης των 
διοριστέων, κατά κατηγορία και κλάδο (ή ειδικότητα). 
Ο πίνακας τοποθέτησης κοινοποιείται στους ενδιαφερο¬ 
μένους, οι οποίοι καλούνται να αποδεχτούν την εν λόγω 
τοποθέτηση μέσα σε αποκλειστική προθεσμία δέκα (10) 
εργάσιμων ημερών από την κοινοποίηση. 

2. Μέσα σε αποκλειστική προθεσμία δέκα (10) εργάσι¬ 
μων ημερών από την αποδοχή της τοποθέτησης, εκδίδε- 
ται απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης με την κατανομή των 
διοριστέων στις θέσεις, κατά κατηγορία και κλάδο (ή 
ειδικότητα). Η απόφαση δημοσιεύεται στην Εφημερί¬ 
δα της Κυβερνήσεως και κοινοποιείται στους ενδια¬ 
φερομένους καθώς και στις Διευθύνσεις Διοικητικού/ 
Προσωπικού των φορέων στους οποίους οι ανωτέρω 
διατίθενται προς διορισμό διαβιβάζοντας παράλληλα 
και τους φακέλους των επιτυχόντων με όλα τα απα¬ 
ραίτητα δικαιολογητικά. 

3. Μετά τη δημοσίευση της απόφασης κατανομής 
των διοριστέων στην Εφημερίδα της Κυβερνήσεως, 
οι Διευθύνσεις Διοικητικού/Προσωπικού των φορέων 
που περιλαμβάνονται σε αυτή προβαίνουν στις απα¬ 
ραίτητες ενέργειες για την ολοκλήρωση του διορι¬ 
σμού τους. 

Αρθρο 4 

Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

